**ΠΡΟΤΑΣΗ**

**Διατήρηση και εντατικοποίηση των μέτρων που παίρνει ο Δήμος Καλλιθέας για την αντιμετώπιση του COVID 19.**

Το Κοινοτικό συμβούλιο παρακολουθεί με μεγάλη ανησυχία τη μη ξεκάθαρη μείωση των κρουσμάτων κορωνοϊού στην Αττική και όλη την Ελλάδα. Με βάση τα δεδομένα αυτά και με αίσθημα ευθύνης απέναντι στους δημότες, εισηγείται ο Δήμος Καλλιθέας να διατηρήσει και να εντείνει τα μέτρα που έχει λάβει για τον Covid 19 για όσο διάστημα χρειαστεί ώστε να μην υπάρχει διασπορά του κορωνοϊού στο Δήμο. Αναλυτικά μεταξύ των μέτρων:

* Τηλεργασία στο 50% του προσωπικού.
* Λειτουργία της Γραμμής Ψυχολογικής Υποστήριξης του Δήμου μας – 2109525803.
* Συνεργασία με το Κέντρο Covid στο Κέντρο Υγείας Καλλιθέας.
* Εντατικοποίηση ελέγχων στους δημόσιους χώρους και τις Λαϊκές Αγορές από τη Δημοτική Αστυνομία με την συνδρομή και του τοπικού Α.Τ.
* Απολύμανση δημοτικών κτηρίων και σχολείων.
* Λήψη μέτρων προστασίας των εργαζομένων και τοποθέτηση επιπλέον φυλάκων και θυρωρών σε υπηρεσίες υποδοχής κοινού.
* Αναστολή λειτουργίας των πολιτιστικών δομών
* Αναστολή λειτουργίας της Δημοτικής Βιβλιοθήκης

Σε κάθε περίπτωση να λάβει οποιοδήποτε μέτρο πρόληψης καθώς και γρήγορης διάγνωσης και απομόνωσης κρουσμάτων. Επίσης τα μέτρα να έχουν εφαρμογή για όσο διάστημα χρειαστεί για να μην αντιμετωπίσει κίνδυνο κανένας συνδημότης μας.

Η προσεκτική τήρηση των μέτρων σε ατομικό και συλλογικό επίπεδο είναι ο μόνος τρόπος να μείνουμε ασφαλείς και να ξεπεράσουμε την υγειονομική κρίση.

Για τις ημέρες των εορτών που έρχονται σας ευχόμαστε υγεία αγάπη και ευτυχία σε εσάς και τι οικογένειές σας.

 Οι πρόεδροι

Κυριακίδου Δέσποινα

Ευθυμιάδης Κυριάκος

Δεληασλανίδης Δημήτρης